Mabapi le rona
Iteanye le rona
Sehlopha sa tšireletso ea polokeho: S2
Mocheso bueloang mefuta e fapaneng: -25 ℃ ~ + 55 ℃ Mehleng ya kgale ka tsatsi le leng moshanyana e mong o ne a dutse lebopong la noka e kgolo ka tlasa sefate sa feiye mme a lla. O ne a lahlehile.
Kaekae haufi le moo, Kwena o ne a ipaqametse ka metsing haufi le lebopo la noka mme a shebelletse moshanyana eo. Kwena o ne a lapile.
“Nka ja jwang moshanyana ya sa thabang? Ke tla longwa ke mala ha bohloko,” ha rialo Kwena. “Metsi ke ona feela a ka etsang hore moshanyana eno a boele a thabe. Ke lokela ho mo ruta ho sesa. Mme he, ha a se a thabile, ke tla kgona ho mo ja!”
Yaba Kwena o tsoka mohatlahadi wa hae ho ya kwana le kwana mme a hahabela ka ntle ho noka a eya moo moshanyana eo a dutseng teng.
“Moshanyana ya hlonameng,” a rialo, “o lla hobane o lahlehile. Ke tla o ruta ho sesa. Metsi a tla etsa hore o thabe hape, mme o tla fumana tsela e lebang heno. Tloo pepe mokokotlong wa ka mona.”
Yaba moshanyana eo o pepa hodima Kwena, mme ba kena ka metsing a phodileng ba phaphalla ho leba bohareng ba noka.
Ba bapala ka metsing letsatsi lohle. Kwena a qabola moshanyana, mme ka mora nako e se kae, moshanyana a ikutlwa a thabile hape.
Yaba Kwena o sesetsa ka lebopong la noka ka moshanyana. “Jwale ke nako ya hore o theohe mokokotlong wa ka mme o sese ka bowena,” a rialo.
“Hobaneng?” ha botsa moshanyana. “Ke rata ho sesa le wena. O motswalle wa ka wa hlooho ya kgomo, Kwena!”
“Eng? Ke motswalle wa hao wa hlooho ya kgomo?” ha botsa Kwena a maketse haholo.
Kwena a sheba moshanyana ka pososelo e kgolo, e lonya, e kgopo.
“Joo, o na le meno a mangata, Kwena. Ke ne ntse ke sa a bone!” ha rialo moshanyana.
Yaba moshanyana o kena metsing a le mong, mme Kwena a mo sala morao. Moshanyana o ne a rata ho ba ka metsing, mme a sesa jwaloka tlhapi.
Nako le nako ha moshanyana a sesetsa haufi le yena, Kwena o ne a ipolella a re, “Jwale ke nako ya hore ke mo je! O tla latsweha ha monate hobane o se a thabile!” Empa nako le nako ha a nahana ho ja moshanyana eo, o ne a tshwarwa ke mala ha bohloko. Yaba Kwena o sesetsa lebopong la noka mme a hla a itahlela hodima lehlabathe.
Nonyana e bitswang Mamokete e ne e dutse hodimo sefateng sa feiye. Ya fofela tlase mme ya tsorama hodima lekala le haufi le Kwena. “Ho etsahalang ka wena?” a hoeletsa.
“Mohlomong ke a kula hobane ke utlwa ke sa batle ho ja moshanyana yane,” ha araba Kwena.
“Ehlile ha o batle ho mo ja,” ha rialo Mamokete. “Ke motswalle wa hao! O mo rutile ho sesa, mme jwale o thabile hape.”
“Tjhe! Ha se motswalle wa ka! Ke rutile moshanyana eno ho sesa e le hore ke tle ke kgone ho ja motho ya thabileng. Nke ke ka ja moshanyana ya hlonameng. O ne a tla latswela hampe feela jwaloka meokgo ya hae,” ha rialo Kwena a tsokotsa mohatla wa hae a tjametse Mamokete.
“Mohlomong o nepile,” ha rialo Kwena a fehelwa, mme a qwela ka metsing hape. A sesa mme a ya hlahella ho moshanyana ya neng a phaphalletse ka mokokotlo ka tlasa letsatsi le mofuthu la Afrika.
“O tla mo tseba ha o mmona,” ha rialo Kwena ka pososelo e kgopameng, a hlahisa meno a maholo a bohale. Mme yaba mmoho, Kwena le moshanyana eo ba sesa ho parola noka ho ya moo sefate sa feiye se leng teng. Kwena a dula ka metsing, mme moshanyana a palama lebopong la noka.
Moshanyana a sheba mane sefateng sa feiye mme a bona ntatae a dutse tlasa moriti. A mathela ho yena. “Ke thabile hakaakang ha ke o fumane, Ntate,” a rialo.
“Mora wa ka! Ke thabile haholo ha ke o fumane!” ha rialo ntatae. “Empa ke bona Kwena mane ka metsing moo o neng o sesa teng! O kotsi haholo, mme o tla ja moshanyana ya kang wena tjena ha a ka o tshwara!” A haka mora hae haholo. “Ke leboha haholo hobane o bolokehile jwale!”
Moshanyana a hetla mme a sheba Kwena. O ne a paqame ka metsing haufi le lebopo la noka. O ne a shebahala jwaloka sekoqo sa patsi, o ne a kgutsitse a sa sisinyehe. Empa ka hodimo ho metsi, mahlo a hae a lapileng a ne a shebile moshanyana. Moshanyana a thothomela. “Ke hatsetse, Ntate. Ke kopa hore re ye hae jwale.”
Moshanyana a phahamisa matsoho a hae a dumedisa Kwena. Kwena ya tsoka mohatla wa yona ha e araba mme ya sesa e kgutsitse e kgutlela ka nqane ho noka.